Tomàs Llorens i Marès: d’abril 2012\nDesprés de la Marató de muntanya de San Francisco, ja vaig dir aquí que un dels principals objectius de l'any seria intentar acostar-me a les 3 hores a la Marató de Barcelona... Tenia 3 mesos i mig per endavant per intentar-ho! :)\nVolia seguir el pla d'entrenament que està penjat a la mateixa web de la Marató per a baixar de 3h. i que començava a mitjans de desembre, però el viatge per la costa oest del USA i la tornada a Blanes va fer que no em pogués enganxar-hi fins a mitjans gener... Aquí ja vaig conscienciar-me que seria impossible, però fer el meu rècord (baixar de 3h.22') encara era possible!\nLa primera prova important va ser la cursa nocturna de Rocacorba de 22km i uns 1000m de desnivell positiu el dissabte 4 de febrer. Hi vaig anar amb en Nil que feia la curta de 11km, en Pau Maresma que es va atrevir amb la llarga i en Lluís també la llarga! La Yas, la Marta i l'Aleix també hi éren en la que va ser una de les nits més fredes a Catalunya (onada de fred...). Cursa espectacular nocturna i molt maca, amb les “lentilles” glaçades i tot! Al final 2h.02’45’’ després d'una baixada molt ràpida. El temps que m'esperava, molt content. De totes maneres després d'això vaig haver de descansar una miqueta la següent setmana per càrrega muscular als meus estimats isquios...\nLa propera prova va ser la típica tirada fins a Calella... Finalment la vaig fer sol el dissabte 3 de febrer al dematí. Vaig anar força bé i em va sortir un temps força raonable de 2h.39'21’’ i 33km (endomondo i suunto). Molt similar al temps que havia fet abans de les altres maratons, de totes maneres amb el mèrit d'haver-ho fet sol, aguantar bé el ritme i a més no acabar rebentat :)\nI la prova final que havia de determinar realment quin era el meu estat de forma: la Mitja Marató de Montornès quinze dies abans de la Marató!! Abans de Barcelona 2009 (3h.22'12’’), havia fet el meu rècord en mitja a Granollers, 1h.31'24’’. Feia molt que no feia una mitja i no tenia referències de si el meu entrenament era prou bo o no, de totes maneres clarament l'objectiu era acostar-me a la hora trenta i així anar amb ànims a la Marató per provar de superar-me també. El dia de la mitja va sortir fantàstic, amb bona temperatura i sol! Vaig sortir segons sensacions i en anar mirant el rellotge a cada quilòmetre em vaig acollonir una mica: 4'07", 4'11", 4'09"... Però com que em sentia bé vaig pensar "anda, vés fent tan com puguis a veure fins a on aguantes...". I així vaig arribar a La Roca (km 13) on es dóna la volta, amb bones sensacions però pensant "abans del 16 rebentes i a patir...". El tema és que vaig anar fent i la punxada no va arribar! Increible, no? A sobre l'últim km el vaig fer a 3'50"... Hehe! :) Finalment 1h.27'35" (a 4'09"/km), rècord i content com un gínjol!\nLes conseqüències d'això van ser els càlculs per la Marató... Calia controlar-me per no flipar-me massa... Una Marató és molta marató i era conscient que no tenia molts de quilòmetres d’entrenament i caldria ser conservador per la Marató. De totes maneres creia fermament que em podria intentar les 3h.10'-3h.15’ i acostar-me una mica més al somni de les 3 hores! :p\n25 de març de 2012, dia de la marató i canvi d'hora... Putada, una hora menys! Trobada a la biblioteca, bon ambient i molts de nervis entre els Fondistes!\nNo massa cosa a explicar fins les 8.30, hora de la sortida: gairebé 20000 corredors (gran augment de participació i una de les majors d'Europa, bona feina dels organitzadors), es disposen a afrontar un dels majors reptes de la seva vida! Surto amb alguns Fondistes (Güera, Joan, Bartomeu, Gregorio), però de seguida em quedo sol, l'experiència que tinc en maratons m'ha dit que sempre has d'anar al teu ritme i només el teu... si el canvies ni que sigui una mica pots arribar a patir mooooolt! Tampoc tinc moltes coses a dir de la Marató, el més destacable, l'esforç que van fer els pares, la Yas, la Conxi i la Núria per veure'ns a mi i a en Joan fins a 7 punts diferents del recorregut! Això sí que va ser una Marató de “Metro” per a ells... Saber que hi éreu i cridar d'aquella manera sens dubte va ser de gran ajuda! Moltíssimes gràcies! :D\nSobre la resta bàsicament córrer, córrer, córrer i córrer una mica més! Hehe! Vaig ser capaç de mantenir un rítme molt constant durant tota la cursa cosa que ho demostra una dada molt important:\n1a mitja: 1h. 36’ 24’’\n2a mitja: 1h. 37’ 11’’\nAixò és increïble, pel futur queda intentar fer millor la segona meitat que la primera, però sens dubte que fer uns temps tan clavats en les dues mitges de la marató demostra que vaig anar al ritme que havia d’anar i que ho vaig fer molt bé! Quan mires els temps de la gent, tan si han quedat dels primers com dels últims aquest és el millor indicador per saber si la marató els ha anat bé o no, si la segona mitja és molt pitjor, sigui quin sigui el temps final, voldrà dir que hi ha hagut punxada!\nI una altra de les claus que també he après amb el temps: no deixar de beure i menjar a cada avituallament! Hi ha gent que ho fa menys que altres però jo crec que és important aprendre a menjar i beure en cursa perquè cal donar energia al cos, i si no ho fas, les possibilitats de "pàjara" augmenten brutalment, sobretot quan la competició on participes dura més de 2 hores i mitja. Per això sempre vaig agafar aigua (que més o menys tardava un quilòmetre a beure’m) i a partir de la mitja marató vaig agafar uns “gels” energètics que donaven i també algun tallet de plàtan. Això s’ha de practicar als entrenaments perquè no et senti malament a la marató, sobretot l’important és menjar-ho a poc a poc i ben “mastegat” J\nLa gent per Barcelona espectacular! Un dels millors punts va ser en donar la volta a les Glòries: hi havia una gentada espectacular i els vaig animar molt i ells a mi! Passar per sota l’arc de triomf sempre és emotiu i finalment córrer per la catedral i els carrers enmig de la Generalitat i l’Ajuntament també és molt bonic.\nA l’arribada no hi van arribar els pares i la Yas, però sí que hi vaig veure en Toni l’Alba i la Ivet (la meva fillola), em va agradar molt! A més, com que vaig aixecar els braços animant a la gent i el dorsal porta el nom, l’speaker em va anomenar! :D\nTambé cal dir que vaig fer un mini sprint per creuar la meta abans de que el marcador posés 3h.15’! De totes maneres aquest no és el temps real (degut al temps que tardes a passar per la línia de sortida).\nFinalment rècord personal en 3h.13’35’’ (mitjana de 4’35’’), 1746 posició final (d'uns 17000 acabats) i 528 de la meva categoria. Aaaah i una dada que sempre m’agrada mirar, si fos dona hagués quedat 30, no està mal! ;p\nBé, això és tot pel que fa a la Marató, el dia que baixi de 3 hores ja no en voldré fer cap altra, per això millor encara no superar-ho... HEHE!\nI demà anem a acabar la transpirinenca amb els Pascual i en Joan (els 65 km que ens queden de La Jonquera al Cap de Creus), també vindran en Cesc i en Marcel! Serà molt emotiu si tot va bé! I d’aquí 4 setmanes justes comença la més gran: COSTA BRAVA XTREM RUNNING! Quines ganes! A més finalment l’altre Selvatge també la farà, serà molt gran Roger!\nSalut companys d’aventures!\nPS. Més fotos al facebook\nPS. Record especial per les Mizuno Precission amb les que vaig guanyar el C2 de la cursa d'orientació de Blanes 2011, vaig fer 12h20' a la Mm2011, i he fet els meus rècords en Mitja i en Marató!\nPost de Tomàs Jr. a 13:08 1 comentari:\nPost de Tomàs Jr. a 01:04 3 comentaris:


La PKU | Associació Catalana de Trastorns Metabòlics Hereditaris\nLa Fenilcetonúria (PKU) és un trastorn en el que es produeix una errada en la degradació d’un aminoàcid, la fenilalanina. Diem que es un «error congènit del metabolisme de la fenilalanina».\nQuè és la fenilalanina?\nLa fenilalanina és un aminoàcid, molècula simple que forma part de les proteïnes. Les proteïnes estan constituïdes per una cadena molt llarga d’aminoàcids, que s’enllacen com les perles d’un collaret, en un ordre especial per a cada una d’elles, que determina la seva forma en el espai i conseqüentment el seu bon funcionament. Quan les proteïnes es degraden, es alliberen els aminoàcids i aquests poden utilitzar-ne per a formar altres proteïnes noves del nostre organisme o bé per a generar energia.\nLa fenilalanina té la seva pròpia via metabòlica, per la qual és capaç de formar un aminoàcid molt semblant a ella, la tirosina , gràcies a la acció d’una enzima, la fenilalanina hidroxilasa (PAH).\nQuè succeeix en el cas de un nen/a que neix amb PKU?\nEl nadó neix sense problemes, ja que fins al moment del part és la seva mare la que s’encarrega de metabolitzar tots el compostos i ella ho fa correctament, encara que sigui portadora de la informació errònia (capaç de transmetre la PKU ). Quan el nadó neix i comença a alimentar-se, les proteïnes de la llet es degradaran i alliberaran tot els aminoàcids, que es metabolitzaran cada un seguint la seva pròpia via. No obstant, la fenilalanina tindrà interferida la seva via de transformació en tirosina , ja que la fenilalanina hidroxilasa no se ha format bé i la fenilalanina començarà a acumular-se . La tirosina, en canvi, no es formarà en quantitat suficient per a poder utilitzar-se en la síntesis de proteïnes que necessita el cos del nadó per a créixer. Tindrem un error metabòlic. S’haurà trencat l’equilibri que s’ha de fer en el organisme entre tots els seus compostos per a que el metabolisme funcioni correctament. Això pot tindre conseqüències negatives pel nen (un cert grau de retràs en el desenvolupament), que no detectaríem fins passats uns mesos.\nQuè s’ha de fer per evitar les conseqüències de la PKU ?\nS’haurà d’actuar el més ràpidament possible (diagnòstic precoç) e instaurar un tractament . Aquest es basa simplement en evitar que s’acumuli en grans quantitats la fenilalanina , restringint-la en la dieta, mentre que aquesta es suplementa amb tirosina per a evitar la seva deficiència. D’aquesta manera es torna a aconseguir l’equilibri que s’havia trencat al interrompre una via metabòlica i tot el metabolisme torna a funcionar correctament . Tant la fenilalanina com la tirosina son aminoàcids indispensables per a la formació de proteïnes que constituiran el cos del nadó, pel que la restricció de la fenilalanina ha de ser la adient per a cada nen de forma que s’aconsegueixi una concentració en la sang i teixits correcta.\nEncara quan la PKU és una enfermetat hereditària que, no tractada, pot comportar greus conseqüències, modificant els factors ambientals: DIETA I EDUCACIÓ de pares i fills (és a dir, el coneixement de la PKU ), aconseguirem que els nostres fills puguin portar una VIDA NORMAL en tots els sentits amb mínimes limitacions, NOMÉS ALIMENTÀRIES.\nTríptics (català i castellà) cedits per l’Hospital Sant Joan de Déu:\nFenilcetonúria (PKU) Català\nFenilcetonuria (PKU) Castellano\nUn pensament sobre “La PKU”\nRetroenllaç: 12ª Edición de Relatos Solidarios - ADDMIRA | 360º Agency Since 2001


Entitats que treballen amb persones amb discapacitat preparen una mobilització el 28 de febrer - Social.cat\nEntitats que treballen amb persones amb discapacitat preparen una mobilització el 28 de febrer\nReiteren que estan abocades al tancament per l'increment del salari mínim i demanen un “pla de xoc”\nUna treballadora amb discapacitat | Dincat\nLes entitats que treballen amb discapacitats estan preparant una “gran” mobilització pel proper dia 28 de febrer al davant del Departament de Treball. Així ho ha anunciat un dels portaveus de la Federació ALLEM de Lleida, Jordi Murillas, que agrupa entitats socials sense ànim de lucre dedicades al suport de persones amb discapacitat intel·lectual.\nMurillo, que també és gerent d'una d'aquestes entitats, ACUDAM, de Mollerussa, ha reiterat que a causa de l'increment del salari mínim interprofessional estan abocats al tancament. En aquest sentit, reclama un “pla de xoc” a l'administració perquè s'arribi al 75% de cofinançament del salari durant almenys dos anys per poder “parar el cop”.\nDesprés de mobilitzar un miler de persones el passat 31 de gener a Lleida, les entitats que treballen amb discapacitats intel·lectuals preveuen ara fer una gran mobilització a nivell nacional a Barcelona el proper 28 de febrer.\nHo faran per continuar alertant sobre la situació de risc que viuen a causa, principalment, de la pujada del salari mínim però també de les retallades en ajudes que asseguren que arrosseguen dels darrers deu anys. Jordi Murillo s'ha referit així a aspectes com l'increment de l'IPC però també els concerts acordats amb la Generalitat. A això, cal sumar-hi l'increment de l'IVA i el “context de globalització” que ha situat a la baixa els preus de molts dels productes que fabriquen.\nA Catalunya són més de 9.000 les persones que treballen en Centre Especials de Treball (CET), 650 de les quals a la demarcació de Lleida. Murillo ha assenyalat que el cofinançament amb l'Administració arriba ara al 50% i que caldria apujar-lo fins al 75% durant dos anys per almenys poder “aturar el cop i tirar endavant”.\nI es que la pujada del salari mínim ha estat aplaudida per les entitats del sector, però aquesta suposa un impacte total a Lleida d'1,5 milions d'euros que han de fer front els CET. Els seus responsables es queixen que la mesura no estava previst ai tampoc ha vingut acompanyada de cap ajuda per fer-hi front.\nEn el cas d'ACUDAM, l'entitat aglutina el 10% dels llocs de treball dels CET de la demarcació de Lleida, 64 persones amb discapacitat hi treballen. En xifres generals de l'entitat, actualment es beneficien d'ACUDAM 144 persones i les seves famílies entre el CET, el servei de teràpia ocupacional i el servei d'habitatges. Les persones ateses compten amb el suport i acompanyament de 118 professionals.\nEn Gerard Andorrà és un dels treballadors del CET de l'ACUDAM on ja fa 21 anys que hi és. La seva tasca se centra en les comandes i embolicar els paquets. Lamenta que la situació en que es troben pot comportar la pèrdua del lloc de treball i es pregunta què farà ja que la seva família depèn del seu sou. En aquest sentit, remarca la necessitat de mobilitzar-se per fer sentir la seva veu i “força”.


Home >Visita Virtual\nVisita virtual on s’explica què és l’aigua de Caldes (origen, temperatura, propietats,…), els diferents punts de surgència des dels tres turons caldencs, els inicis de l’embotellament i el fenomen de la balneoteràpia.\nVisita a l’embotellament de l’aigua Vichy Catalan, les Termes Romanes i la font de Sant Narcís. I finalitza el recorregut en els jardins del Balneari Prats.\nL'ESPAI AQUAE I EL SEU ENTORN\nVisita virtual al centre museogràfic Espai Aquae , un centre on es combina la recerca, la didàctica i la interpretació del patrimoni de Caldes tot recorrent el llegat natural i cultural forjat al llarg del temps per les seves aigües.\nAl finalitzar la visita dins del centre museogràfic, itinerari virtual pel Puig de Sant Grau i el monument de les Termes Romanes.\nSota els camps de conreu, s’hi amaga un dels pocs jaciments que permeten reconstruir un ecosistema de fa uns 3,2 milions d’anys, declarat Bé Cultural d’Interés Nacional. El topònim prové d’antic, de quan molts caldencs hi anaven per a buscar-hi el que anomenaven ninots: unes pedres (d’òpal menilític) de formes curioses amb les quals jugaven a imaginar figures diverses. Anualment s’hi duu a terme una campanya d’excavació dirigida per l’IPHES – URV\nLa capacitat hotelera a Caldes dels anys 30 i 40 va permetre acollir grans contingents de persones refugiades: de la guerra civil, mariners italians, jueus, nazis…\nAquesta ruta urbana va ser esperonada pel llibre “El fill de l’italià” de Rafel Nadal, novel·la que se situa a l’any 1944 amb l’arribada de mil mariners italians a Caldes. La ruta ha rebut el suport del Memorial Democràtic, i està inclosa en el catàleg de Rutes Literàries del Patronat de Turisme Costa Brava\nVisita virtual que ressegueix l’ arquitectura modernista, noucentista i eclèctica que podem observar a Caldes. L’inici del fenomen balneari a finals del segle XIX contribuí a l’ explotació de les aigües i al desenvolupament urbanístic de la població, essent el testimoni d’una època d’esplendor en el què la burgesia emfasitzà les propietats curatives de les aigües termals i donà un nou valor a aquella societat rural.\nEl modernisme a Caldes\nVISITA FOTOGRÀFICA VIRTUAL\nRUTES A CALDES\nDescobreix tot el conjunt de rutes BTT i senderisme que ofereix la zona! Vols descobrir tots els monuments històrics de Caldes? Deixa’t seduir per les rutes urbanes, et portaran a fer un recorregut pels elements més emblemàtics de la ciutat. Si prefereixes caminar entre els arbres i la natura, escull les rutes rurals però no deixis de visitar les fonts termals.\nResseguint l’itinerari pel tram urbà es poden conèixer fonts d’aigua calenta, embotellaments, balnearis i recursos patrimonials que deuen la seva existència a aquesta singularitat del poble com el balneari romà del Puig de Sant Grau, les restes del municipi d’“Aquae Calidae”, i les edificacions modernistes vinculades al sorgiment de l’activitat balneària de finals del s.XIX. En el bell mig del nucli històric es pot visitar un centre museogràfic que pretén donar una visió global de la realitat del municipi, l’Espai Aquae.\nCALDES ÉS PATRIMONI\nTermalisme i aigües a 60ªC per a cuidar-se per dins i per fora. Fonts, tractaments, balnearis… un oasi de confort i relax, salut i benestar, per a cercar l’estabilitat emocional i la vida contemplativa, que convida als seus visitants a viure una experiència del tot transformadora.\nAprèn a fer massatges amb el Balneari Prats\nAprèn a fer massatges amb el Balneari Vichy\nLa gastronomia caldenca és per viure, recordar i emocionar. Basada en la tradició de la cuina catalana, s’ha preservat les receptes autòctones i els productes tradicionals per impulsar el seu gran valor gastronòmic: cuina termal. A Caldes de Malavella pot degustar la cuina termal; una cuina on l’element principal és l’aigua termal i les seves beneficioses propietats per a la salut\nCALDES ÉS GASTRONOMIA\nCALDES ÉS NATURA I ESPORT\nPer aquells a qui els hi interessa l’esport moderat, hi ha més d’un centenar de km de rutes senyalitzades, que uneixen paratges de gran importància paisatgística i social: camps de conreu, granges, boscos pregons, fonts termals. Des del punt anomenat ‘’Km0’’, situat sobre la font termal de la Mina, es poden gaudir de més de deu rutes de senderisme i de BTT que recorren un entorn natural privilegiat


Inici > Actualitat > Notícies > Espot i Port Ainé, preparant més pistes per aquestes festes!\nTags: pistes obertes espot, pistes obertes port ainé, estat de la neu espot i port ainé, preu forfet espot, preu forfet port ainé, pistes obertes skipallars, forfet nadal espot, forfet nadal port ainé, horari nadal espot, horari nadal port ainé\nAl Pallars cada vegada són més les pistes obertes per gaudir del màxim de domini esquiable. A les estacions d'Espot i Port Ainé, els esforços en la producció de neu dels últims dies han aportat gruixos de neu pol-dura d'entre 20 i 50 centrímetres.\nA dia d'avui a Espot estan obertes gairebé la meitat de les pistes i a Port Ainé aproximadament un 75%. L'obertura de més pistes durant els propers dies carrega d'optimisme a ambdues estacions, que ja estan preparades per rebre a tots els apassionats de l'esquí i la neu.\nEl dissabte 22 de desembre està previst la posada en funcionament de la Pista vermella La Rampa que comunicarà la cota 2000 amb la base de l'estació i el diumenge 23 el Camí del Llop i l'accés al Camí del Llop.\nDurant aquestes festes les estacions obriran en el seu horari habitual de 9:00 a 17:00 hores, a excepció del dia de Nadal que obriran de 9:00 a 13:30 hores al preu de venda del forfet de 29,00 € l'Adult.\nSeguirem treballant de valent per obrir el màxim nombre de pistes i remuntadors per aquestes festes, tota la info actualitzada al nostre Infoneu d'Espot i Infoneu Port Ainé.


Xuleria de Bartomeu després de l'anunci del Barça de portar a la Fiscalia els tripijocs de la seva època - XCatalunya.cat\nXuleria de Bartomeu després de l’anunci del Barça de portar a la Fiscalia els tripijocs de la seva època\nBartomeu s’encara amb la nova Junta Directiva que ha descobert els seus draps bruts\nPrimer va ser la Due Diligence i ara ha estat el Forensic. El FC Barcelona ha investigat a fons els tripijocs de l’anterior Junta Directiva liderada per Josep Maria Bartomeu i hi ha trobat molts draps bruts. Tant és així que ha anunciat que posarà en coneixement de la Fiscalia totes aquestes presumptes irregularitats, amb l’objectiu que el Ministeri Públic decideixi si emprèn una acusació formal en contra en cas de veure-hi possibles delictes.\nLa resposta de l’expresident, en conèixer aquesta informació, ha estat plena de xuleria. Bartomeu va ser entrevistat pel programa ‘Onze’ d’Esport 3 i va considerar que està “molt tranquil” davant la denúncia que prepara el FC Barcelona. A més, també s’ha fet la víctima i ha assegurat que desconeix i que no es pot imaginar quins són els motius que poden motivar la denúncia, insinuant que ell no té cap culpa. El programa va assegurar que Bartomeu havia explicat que ell “posa la mà al foc” per tots els companys de la seva Junta Directiva, que també estarien implicats i també formarien part de la llista de denunciats.\n“El dimarts 1 de febrer es presentaran públicament els resultats de la investigació Forensic, que es va iniciar a conseqüència de la Due Diligence Financera amb l’objectiu de detectar possibles irregularitats en la gestió del Club durant l’últim mandat presidencial. També s’informarà de les actuacions ja iniciades pel Club consistents en la presentació d’una denúncia davant la Fiscalia Provincial de Barcelona per fets que es deriven de les conclusions de la investigació Forensic. La presentació, que se celebrarà en el Auditori 1899 a partir de les 11 hores, serà a càrrec del president del FC Barcelona Joan Laporta“, explica el Barça en un comunicat, deixant clar que arribarà fins al final.\nDe moment s’ha filtrat poca informació, però alguns mitjans de comunicació apunten que Bartomeu i la seva Junta Directiva haurien cobrat presumptament comissions molt elevades en diversos fitxatges, concretament els de Antoine Griezmann i Malcom.\nTags: Bartomeu, tripijocs\n2 pensamientos sobre “Xuleria de Bartomeu després de l’anunci del Barça de portar a la Fiscalia els tripijocs de la seva època”\nRetroenllaç: El nou límit salarial que imposarà Joan Laporta - XCatalunya.cat\nRetroenllaç: Carlos Carrizosa defensa Josep Maria Bartomeu i la xarxa implosiona - XCatalunya.cat


Campanya de donatius per ajudar a les famílies més vulnerables - Diari digital de Ràdio Platja d'Aro\nCampanya de donatius per ajudar a les famílies més vulnerables\nEl compte corrent és el ES 91 2100 0746 83 0200219116\nA petició de la mateixa ciutadania, entitats i empreses, l’Ajuntament de Castell-Platja d’Aro, aquest matí, ha aprovat un decret d’acceptació de donatius i de creació d’un número de compte corrent amb aquesta finalitat. Les aportacions s’emmarquen en l’àmbit d’ajudes d’emergències a persones amb vulnerabilitat derivades de la pandèmia COVID-19.\nL’alcalde, Maurici Jiménez, ha explicat que “l’inici de la crisi sanitària per la COVID-19 ha provocat també l’increment de situacions d’emergència social derivades del tancament temporal d’empreses i de la impossibilitat de seguir treballant en la majoria de sectors amb treballadors autònoms”.\n“Des de l’Ajuntament de Castell-Platja d’Aro hem vist augmentar de forma preocupant les necessitats dels nostres conciutadans en àmbits com el pagament dels lloguers, banc d’aliments, o el pagament de serveis mínims entre d’altres. Aquesta preocupació també ha arrelat en part de la nostra ciutadania que també amb dificultats, però amb capacitat econòmica per sostenir el seu modus vivendi, s’han adreçat a nosaltres amb la intenció de voler fer aportacions econòmiques per ajudar als seus veïns i veïnes”, ha afegit el batlle.\nEl número de compte corrent on fer les aportacions és el següent: ES 91 2100 0746 83 0200219116 (CaixaBank).\nDes de l’Ajuntament agraeixen per avançat a empreses, entitats i privats que s’han adreçat al consistori amb aquesta voluntat.\nPrevious Previous post: El curs escolar continua a internet durant el confinament\nNext Next post: Suspenen la històrica Festa de Pasqüetes de Castell d’Aro


Birdman, la gran triumfadora dels Oscar 2015\nLa 87ª edició dels premis de l'Acadèmia de les Arts i les Ciències Cinematogràfiques de Hollywood va ser la nit de Birdman, la cinta d'Allunyant González Iñárritu que es va portar quatre Oscars, incloent els dos 'premis grossos' de la nit: millor director i millor pel·lícula.\nLa cinta d'Iñárritu es va imposar així a l'altra gran favorita, Boyhood, la cinta de Richard Linklater que va esdevenir en la gran derrotada de la nit alçant-se tan sol amb un dels nou premis als quals estava nominada, el de millor actriu de repartiment per a Patricia Arquette. Una altra triumfadora va ser El gran Hotel Budapest, la pel·lícula de Wes Anderson que es va fer amb quatre premis, encara que tots el categories tècniques.\n"Potser l'any que ve l'Acadèmia posa altres normes d'immigració. Dos mexicans seguits és molt sospitós", va afirmar Iñárritu en referència a l'Oscar que el passat any va guanyar Alfonso Cuarón en recollir el premi a la millor pel·lícula de l'any.\nEra la tercera ocasió en la qual pujava a l'escenari ja que abans va rebre el premi al millor director i també al millor guió original. Premi, aquest últim, que Iñárritu va dedicar al protagonista de la seva pel·lícula, "al mestre dels mestres Michael Keaton per fer que aquesta pel·lícula voli".\nUna dedicatòria sentida ja que l'únic glop amarg per Birdman, que també es va portar l'Oscar a la millor fotografia per a Emmanuel Lubezki va ser el premi al millor actor. Eddie Redmayne es va alçar amb l'Oscar per la teoría del todo imposant-se precisament a Michael Keaton (Birdman), l'altre gran favorit. Els altres nominats eren Bradley Cooper (El franctirador), Benedict Cumberbatch (The Imitation Game) i Steve Carell (Foxcatcher).\n"Crec que no sóc capaç d'expressar com em sento. Aquest Oscar pertany a tots aquells que s'enfronten a l'ELA al món, a una família extraordinària els Hawking, us prometo que ho cuidaré bé i li trauré lluentor", va afirmar emocionat.\nJULIANNE MOORE, MILLOR ACTRIU\nNo va haver-hi sorpresa tampoc en el premi a la millor actriu i Julianne Moore es va imposar amb el seu paper d'una brillant doctora que emmalalteix d'Alzheimer en Sempre Alice. La intèrpret es va imposar a Marion Cotillard (Dos dies, una nit), Felicity Jones (la Teoría del Todo), Rosamund Pike (Perduda) i Reese Witherspoon (Ànima salvatge).\n"Vaig llegir un article que deia que guanyar un Oscar podia excender la teva vida cinc anys. Dono gràcies a l'Acadèmia perquè el meu marit és més jove que jo", va afirmar Moore que en el seu discurs, després d'agrair el premi a la seva família, els seus amics i "totes les persones que van fer aquesta pel·lícula possible", va dedicar el seu Oscar a els qui lluiten contra l'Alzheimer. "Hi ha moltes persones, malalts que se senten margines i aïllades no estan soles es mereixen que parlem d'elles i busquem una cura", va assenyalar.\nEl primer premiat de la nit va ser J.K. Simmons guanyador de l'Oscar al millor actor de repartiment per Whiplash. També aquí es van complir els pronòstics i el gran favorit es va imposar al veterà Robert Duvall (El jutge), Ethan Hawke (Boyhood), Edward Norton (Birdman), Mark Ruffalo (Foxcatcher).\n"Agraeixo aquest premi a la meva dona, la persona més fantàstica que he conegut. T'agraeixo la teva paciència", va afirmar Simmons que després va realitzar un curiós speech sobre la importància de parlar amb els pares per telèfon i no manar-los missatges sms.\nLA REIVINDICACIÓ DE PATRICIA ARQUETTE\nTampoc va haver-hi sorpreses en el premi a la millor actriu de repartiment, on Patricia Arquette, la mare de Boyhood i gran favorita, es va imposar a Laura Dern (Ànima Salvatge) Keira Knightley (The Imitation Game), Emma Stone (Birdman) i a la hipernominada i multipremiada Meryl Streep (Into the Woods).\nDesprés d'agrair el premi a l'Acadèmia, a la seva família, al seu "fantàstic director" Richard Linklater i a "tota la família de Boyhood", Arquette va aixecar al pati de butaques en reclamar igualtat a Hollywood i l'equiparació de salaris i drets entre homes i dones. "És hora que tinguem igualtat social i salarial a Estats Units i a tot el món", va proclamar mentre rebia l'ovació dels assistents a la gala amb vehements gestos d'aprovació, com en el cas de la pròpia Streep.\nANADA, CITIZEN FOUR I BIG HERO 6\nL'Oscar a la millor pel·lícula de parla no anglesa va ser per a la polonesa Anada, que es va imposar a la representant argentina Relats Salvatges, la russa Leviatán, l'estonia Tangerines i la representant de Mauritània Timbuktu. In la categoria de millor llargmetratge documental la triumfadora va ser Citizenfour, la cinta sobre Edward Snowden dirigida per Laura Poitras.\nI el premi al millor llargmetratge d'animació va ser para Big Hero 6. La cinta de Disney, que repeteix després de vèncer l'any passat amb Frozen, es va imposar als Boxtrolls, la seqüela de Com entrenar al teu drac, la irlandesa Song of the Sigui i la japonesa El conte de la princesa Kaguya.


Traductor›Traductor jurat›Traductor jurat català\nServei de traducció jurada català\nMondo Agit ofereix serveis de traducció jurada del o al català. La traducció jurada és necessària per poder assegurar que la traducció es correspon amb el text original. Sol ser, a més, requisit previ per a la legalització de documents.\nGràcies a aquest servei de traducció jurada en català, disposarà de la traducció jurada dels vostres documents en un temps rècord i a un preu molt interessant. Ens ocupem de la traducció jurada en català de tot tipus de documents científics, tècnics, jurídics i financers.\nEls nostres traductors jurats de català són traductors professionals que només tradueixen en els camps de la seva especialitat i que estan capacitats i avalats per l’Estat per a la traducció i jura de documents.\nSi el vostre document no requereix jura, també oferim un servei de traducció al català no jurada.\nFeu la prova, si necessiteu un traductor jurat de català, poseu-vos en contacte amb nosaltres.


S'inicia les nits dels vianants al centre d'Alcoi | Les Muntanyes | Diari de l'Alcoià i les comarques centrals valencianes\nHuí divendres comença la peatonalització de Sant Llorenç i País Valencià les nits del cap de setmana. A partir de les 20.30 hores divendres i dissabte es tallarà el trànsit a aquests carrers\nDesprés de l’èxit el fi de setmana passat de la nit oberta aquesta setmana els peatons prenen els carrers./ lesmuntanyes.com\nS’inicia el programa de peatonalització temporal dels carrers Sant Llorenç i País Valencià, que es mantindrà les nits de cada divendres i dissabte de nit fins al mes de setembre. Un any més, l’Ajuntament adopta aquesta fórmula després dels bons resultats que ha oferit en estius precedents, tal i com han manifestat els hostalers de la zona.\nEl tall es farà efectiu divendres i dissabte a partir de les 20.30 hores, i es mantindrà el carrer tallat fins aproximadament la 1 de la matinada, permetent així que els hostalers puguen instal·lar les seues terrasses.\nTal i com ha explicat el regidor de Mobilitat Jordi Martínez, “un any més posarem en marxa la mesura el cap de setmana que enceta la segona quinzena de juny, tal i com hem fet des que vam accedir al Govern. Hem de dir que l’empresa encarregada del transport urbà de viatgers facilitarà alternatives per als usuaris de l’autobús. La principal d’elles, el trasllat de la parada de País Valencià fins a l’inici del Passeig de Cervantes, ja que el tall a Sant Llorenç no permet el pas del bus fins a aquest punt. Respecte a la resta de línies, només la 2 i la 4 tindran canvis en aquest horari, que consisteixen bàsicament a eixir de la Plaça d’Espanya pel Pont de Sant Jordi, una vegada abandonen la parada de davant del Calderón”.\n16 aniversari de l’Associació Solc


El Manresà olímpic Thierno Boubacar Diallo ha participat al mundial de gimnàstica que se celebra al Japó - Canal Taronja Comarques Centrals\nIniciNotíciesEsportsEl Manresà olímpic Thierno Boubacar Diallo ha participat al mundial de gimnàstica que se celebra al Japó\nEl Manresà olímpic Thierno Boubacar Diallo ha participat al mundial de gimnàstica que se celebra al Japó\nEl Manresà olimpic thierno Boubacar Diallo ha participat aquesta setmana al mundial de gimnàstica que se celebra al Japó. El manresà va ocupar en 14è lloc en cavall i el 17è en anelles. Aquesta és la tercera experiència en un mundial per al jove gimnasta manresà que s’ha convertit en una de les opcions de futur per a la gimnàstica estatal. Boubacar va participar als darrers jocs olímpics i té com a objectiu la cita de Paris 2024.\nBoubacar va començar a la gimnàstica gracies a una extraescolar que va fer quan anava a l’escola pare algué. Al club EGIBA de seguida van captar el seu talent. Des d’aleshores la gimnàstica s’ha convertit en la vida d’aquest jove nascut a Manresa i que actualment entrena al centre d’alt rendiment de Madrid.\nEs presenta la configuració del nou pati de la residència de la Font, dissenyat amb la participació dels usuaris\nAl dia – 14/1/2020\nShowroom moda nuvis Señor\nPosar-se guapos per Nadal\nEl guardiolenc Albert Álvarez publica ‘Metamorfosis’\nDavid Victori i Oques Grasses


El Matí Digital - Si no fos creient...\nUn amic em va demanar com seria la meva vida si no fos creient. El primer que vaig pensar és quina bestiesa, i jo que sé!, prou feines tinc com a creient... Tot i això, em vaig animar a donar-li un parell de voltes. Quin mareig!\nSi no fos creient la meva vida no tindria res a veure amb el que ha estat i és ara mateix. Per començar no seria jesuïta i m'imagino que estaria, a aquestes alçades, desmantel·lant el meu despatx d'arquitectura per manca d'encàrrecs, venent al millor postor totes les maquetes, els plànols, els llibres acumulats a preu de paper, amb les maletes a mig fer, a punt de marxar al Qatar per probar fortuna com a dissenyador d'interiors de luxe, sector sanitaris, en un despatx especialitzat en urban hostels d'estil caribeny.\nNo donaria gràcies a Déu mai, per res, ni tan sols al llevar-me o a l'anar-me a dormir, t'imagines? Jo no, no m'ho imagino, com deu ser la vida així? Bufa, ja m'estan venint calfreds, no pensava que fos tan dur fer aquest exercici aparentment innocent. Ni mai llençar-me al seus braços fins i tot quan sembli que no m'ha d'agafar, sobretot aleshores, i sentir el fred glaçat a l'esquena i poder plorar, punyeta, la meva indigència, el meu anhel, les meves pors... Així com el consol inefable de sentir-me estimat d'aquella manera tan impossible de considerar si no ets creient i no t'has abandonat mai a les seves mans.\nAleshores, jo també diria, com a súmmum de la meva ideologia benpensant, allò de «l'important és ser bona persona», i coses tan buides com aquelles de «jo crec en la vida», o encara pitjor «alguna cosa hi deu haver, no sé, una energia...» T'imagines? «Una cosa», creuria en «una cosa»!, Déu meu santíssim, en una mena d'energia, qué dur!, com si fossis un carburant còsmic nodrint una immensa turbina amb les aspes gegants. Que trista seria la meva vida si no creiés en Jesucrist, salvador de la meva ànima i la de tothom!\nNo llegiria l'Himne a la Caritat més que en els casoris i em preguntaria cada vegada d'on deuen haver tret aquest text tan bonic. No coneixeria la història de Ruth, ni la de Jonàs, ni la de Job, ni la lluita de Jacob amb l'àngel... i en comptes de conèixer la immensa delicadesa d'Abraham amb Sara i la profunditat de la seva fe repetiria com un lloro aquell únic argument dels ateus indocumentats sobre la crueltat d'un Déu que li demana a Abraham de sacrificar el seu fill únic, quina salvatjada, la religió és la culpable de tota la violència que hi ha en el món i tota la repressió i tot el fonamentalisme i tota la homofòbia i tota la sida i tots els casos de pederàstia que s'han donat al món. I no perquè tots els ateus siguin així, consti, que els hi ha boníssimes persones i que coneixen la Bíblia millor que jo, però jo sóc molt animalot i tiraria pel dret, segur.\nL'únic consol que se m'acudeix al plantejar-me què passaria si no fos creient és la possibilitat, més que contrastada, coneixent-me, de la meva futura conversió. Decididament, el més interessant que tindria la meva vida en el cas de no creure en Déu és, que tard o d'hora, potser ara que no tinc feina i que he de marxar al Qatar per començar de nou, és que estaria a punt d'arribar el moment de la meva conversió: així, de cop, Déu m'obriria els ulls i veuria com si fos nou allò que des de sempre hauria tingut al davant, cobert per un vel d'ignorància, de mandra, de dolor mal integrat, de ràbia i d'impotència, de prejudicis heretats, d'arguments ideològics agafats de prestat... del que sigui.\nTot això cauria i veuria Jesucrist amb els únics ulls amb què es pot mirar, els ulls de la fe, els ulls oberts per Déu a dins dels nostres ulls tancats. De cop veuria tot això per primera vegada, us imagineu? Maria Magdalena i Nicodem i la Samaritana i Zaqueu i Pere i Pau i la meva vida reflectida en pràcticament tots els salms! Brutal, sí, m'ho puc imaginar. I plorar tot el meu pecat, amb el rostre recolzat en el costat del Crist crucificat, plorant d'una alegria inefable, la del fill que torna a la casa del Pare i entén de cop perquè havia de marxar. I aleshores confessar-me i combregar i sentir-me part d'una comunitat que lloa el Senyor de paraula i en obres de justícia i caritat. I al cap d'un temps, no massa, arribaria el moment de fer, per fi, els Exercicis Espirituals.\nSembla com si en alguna etapa de la teva vida has passat per la fase que t'estàs imaginant; t'ho dic perquè estàs reflexant tot el que m'ha passat a mí després de viure de forma inesperada la consolació que ve de Déu. No saps com ajudes als altres en les teves aportacions vivencials i dissertacions de la Paraula. Mil gràcies\nVeig que en Met de Ribes ha pensat el mateix que jo quan llegía l´article. En un nou Chesterton. Gràcies Marc!\nNo he llegit Chesterton, no el conec. Però l'estic descobrint al Matí Digital gràcies a en Josep Carbonell. Aquest estiu faré els deures.\nHe de confessar que no hi entenc massa de pamflets desenfadats, ni d'exabruptes apologètics, ni he llegit Chesterton. Però, d'una cosa hi entenc: el matís delicat que em commou. I dels sis paràgrafs del teu escrit, el 2on és d'una tendresa i d'un abandonar-te a Jesús-Déu, que dóna calfreds. I el 4t, quan diu de la delicadesa d'Abraham cap a Sara. I el 5è..quant tard o d'hora Déu t'obrirà els ulls, i veuràs Maria Magdalena quan confon Jesús amb l'hortelà i crida Rabuni! i Nocodem de nit, donç té por, i Pere i els Salms.. i tota la homilía sencera, que és una pregària! Penso, que un ateu pot no estar-hi d'acord, però sentir-s'en ofès...?? És clar, que jo no hi entenc! gàcies glòria\nHe de confessar una cosa: no em sento del tot tranquil amb l'article. És cert que el format del text té més de pamflet desenfadat que de diàleg ponderat, i que el meu estil és més l'exabrupte apologètic que no pas el matís delicat (segurament, si ho intentés d'una altra manera em sortiria molt impostat); però això no treu que no li faig justícia a quelcom tan seriós com és l'ateisme per a molta gent molt més documentada que jo, certament. Em sap greu si a algú li ha semblat ofensiu.


Passeig amb barca + paella - L’arròs amb d.o. a l’Abufera de València - Activitat a Valencia\nPasseig amb barca + paella - L’arròs amb d.o. a l’Abufera de València\nNº : 2961.\nLloc activitat: València o un altre lloc a proposar\nPreu: Detallat al text\nL’arròs ha acompanyat i alimentat als valencians des de l’arribada dels àrabs a aquestes terres. Amb aquesta visita vos proposem descobrir la relació que s’ha establert entre aquest cultiu, la gent que ho fa, i el medi ambient on creix.\nComençarem l’itinerari en una de les zones arrosseres de l’Albufera, on visitarem el seu port i una barraca que recrea com vivien fins fa menys de cent anys els llauradors d’aquestes terres, amb instruments de pesca i cultiu de l’arròs inclosos.\nUn agradable passeig amb barca, gaudint del paisatge i de la fauna i flora del llac, ens portarà fins al Palmar. Un cop allà visitarem un magatzem d’arròs per conèixer el procés des de que arriba del camp fins que ixt cap al molí i es comercialitza.\nI per finalitzar que millor que un deliciós menjar típic de la zona, paella inclosa, en un autèntic restaurant especialitzat en gastronomia valenciana.\n- Preu adult: de 30 a 35 euros/persona (Segons el tamany del grup el preu pot variar)\n* Descompte per a menors de 12 anys acompanyats d’adults\nConèixer el món de l’arròs amb passeig amb barca i paella valenciana.\nActivitat: Passeig amb barca + paella - L’arròs amb d.o. a l’Abufera de València\nDurada: 5 hores. Flexible. Disponible tot l’any\nInclou: Guia expert, passeig amb barca, entrada a les barraques museu, visita a magatzem d’arròs i dinar amb menú complet.\nMés activitats a la provincia de Valencia\nExcursions a Valencia\nFamiliar a Valencia\nCerques relacionades amb Passeig amb barca + paella - L’arròs amb d.o. a l’Abufera de València\nTurisme Albufera València, Paella València, Barques Albufera València, Albufera València,\n© 2004 - 2021 - Reactiva Internet & Classificats.net - Tots els drets reservats


Categoria: Activitats AMPA 2016-2017\nPosted on juny 23, 2017\nPosted on maig 25, 2017\nBenvolgudes famílies, informar-vos que el dimarts que ve dia 23 donarem l’última oportunitat per poder inscriure’s a la XXIX Trobada de Famílies de l’AMPA FEDAC Santa Coloma. Obrirem només aquest dia, de 17 a 18 hores, així que no deixeu passar aquesta última oportunitat.\nUn dels esdeveniments que hem organitzat per a la Trobada de la Famílies de l’AMPA FEDAC Santa Coloma, és la GIMCANA D’AVENTURA. Pels comentaris que ens vau fer arribar ens va donar la sensació que va funcionar tot bastant bé, per la qual cosa seguirem en…\nSi estàs pensant a venir a la Trobada de Famílies de l’AMPA FEDAC Santa Coloma i no saps on menjar, t’informo: L’horari establert per menjar serà entre les 13 i les 16 hores. Durant aquest període de temps no s’organitzarà cap activitat. Hi ha diverses…\nInscripciones y reservas Las inscripciones para participar en la Gimcana, la compra de tickets para la piscina y reserva de comedor se realizará directamente en el AMPA los días: 8, 9 y 10 de mayo de 17:00 a 18:00 horas. 15, 16 y 17 de…\nJa s’acosta el dia, el 28 de maig celebrarem la XXIX Trobada de famílies de l’AMPA FEDAC Santa Coloma. Com el curs passat ho celebrarem en el Torribera Complex Esportiu. De moment reserva aquest dia en la teva agenda, estem acabant de tancar el programa…\nBenvolgudes famílies, volem compartir amb tots vosaltres nostra satisfacció per l’èxit de la tercera edició de la Festa de la Primavera 2017 i al mateix temps agrair vostra assistència i participació, la qual cosa ens motiva a continuar amb noves propostes i reptes. Us deixem amb algunes…


query_builder 18 juliol 2018 13:18\nBaixa en un 11% el nombre d'aturats del sector del transport i emmagatzematge, i segueix la tendència decreixent\nLa logística sostenible és un nou motor d’ocupació de les noves empreses\nEls primers mesos de 2018 presenten un creixement del valor econòmic de les exportacions del 8,2%, i el volum de mercaderia transportada pels ports catalans augmenta un 19%, assolint una quota de més de 95 milions de tones\nCIMALSA i BCL – Fundació Fòrum Ambiental presenten els Indicadors de Competitivitat de l’Observatori de la Logística 2017 en un acte a la Conselleria de Territori i Sostenibilitat\nLes 88 startups identificades en el sector logístic a Catalunya generen un miler de llocs de treball altament qualificats, amb una mitjana propera a les 12 contractacions per empresa, segons els Indicadors de Competitivitat recollits en el darrer Observatori de la Logística a Catalunya que CIMALSA ha donat a conèixer per 13a edició consecutiva.\nL’estudi, elaborat per l’Institut Cerdà per encàrrec de l’empresa pública del Departament de Territori i Sostenibilitat, ha recollit per primera vegada l’Observatori de les startups en el sector logístic a Catalunya. El treball es basa en l’anàlisi i caracterització de les startups en l’àmbit català, així com la identificació de les eines d’incubació. L’objectiu és identificar quines són les activitats del sector logístic cabdals per a les empreses emergents. En aquest sentit, l’estudi destaca que l’àmbit de la logística sostenible és el que genera major ocupació entre les noves empreses catalanes del sector, amb una ràtio de 23 treballadors per startup.\nAquests indicadors de competitivitat s’han presentat aquest dimecres davant de més d’un centenar de persones, en un acte encapçalat pel director general de Transports i Mobilitat, Pere Padrosa, que ha estat acompanyat pel nou director general de CIMALSA, Enric Ticó, i pel president del Grup de Logística Sostenible de l’associació BCL Catalunya – Fundació Fòrum Mediambiental, Jordi Hereu, al Departament de Territori i Sostenibilitat.\nIgualment, les dades presentades revelen una disminució en el nombre d’aturats en el sector del transport i emmagatzematge de l‘11%, que segueix la tendència decreixent iniciada l’any 2014. Així, ha passat dels 13.765 aturats el 2016 a 12.199 el 2017, la qual cosa constata una reactivació en el pes del sector logístic a Catalunya.\nMés mercaderies mogudes\nAixí, l’estudi també destaca que el volum total de mercaderies gestionades pel sistema logístic català durant l’any 2017 assoleix la xifra de 401,1 milions de tones, que reflecteix un augment de més del 9% respecte a l’any 2016, en un context en el qual el transport per carretera és majoritari a Catalunya. En aquest sentit, s’ha registrat una mobilitat per carretera de 295 milions de tones l’any 2017, un 6% respecte a 2016. En segon lloc, el transport marítim ha sumat un total de 95,4 milions de tones mogudes, suposant un important creixement del 19% respecte a l’any anterior. També destaca l’augment significatiu en el darrer bienni (2016-2017) del 17% del transport aeri i el creixement de l’11% del mode ferroviari pel mateix període.\nMés tràfic de mercaderies amb Europa i el món\nEnguany, el tràfic més beneficiat pel creixement del volum de mercaderies gestionades és el de Catalunya amb el món, amb un increment del 19% respecte a l’any passat i ocupant la segona posició en percentatge (amb una quota del 23,8%) respecte del volum total. La posició de lideratge la manté el tràfic intern amb una quota del 43% respecte del total de tones mogudes.\nL’estudi també fa especial menció a l’increment que ha experimentat els intercanvis amb Europa, amb un percentatge de creixement de l’11% en volum, augmentant la seva quota a un 9% respecte del volum total. A més a més, en els 4 primers mesos de 2018 presenten un creixement del valor econòmic de les exportacions del 8,2% respecte a l’abril del 2017. Destaquen el valor de les exportacions dels vehicles de motor i altres materials de transport.\nPer altra banda, durant el 2017, el volum de tràfic amb la resta de l’Estat espanyol també ha experimentat un creixement de gairebé el 5% respecte a l’any 2016, posicionant-se amb una quota del 18% respecte del volum total. Per últim, pel que fa a la quota del tràfic de pas segueix la mateixa tendència que la resta de tràfics amb un creixement del 13% respecte a l’any anterior en volum, situant-se en una quota del 6% respecte del total.\nCombustibles alternatius en tendència creixent\nTot i que el consum de combustibles d’automoció a Catalunya és liderat pel consum de gasoil amb una quota del 77%, respecte del total, i seguit de la gasolina amb un pes del 17%, ambdós combustibles presenten una tendència a la baixa a raó d’un 1% i d’un 4% respectivament. Pel que fa als combustibles alternatius, presenten una tendència creixent a partir de 2007, destacant l’augment obtingut pel GLP i pel GNV en aquest últim bienni (+8% i +9% respectivament) (2016-2017).\nEn l’àmbit immologísitc i en continuïtat amb la tendència de recuperació iniciada el 2015, enguany s’observa un augment rellevant del preu mitjà de lloguer de magatzem logístic a Catalunya de gairebé el 15% (2016-2017), assolint un valor mitjà de 4,6 €/m2/mes. Cal esmentar que des de l’any 2008 fins al 2015 el preu mitjà a Catalunya ha experimentat un descens interanual de gairebé el 3%.\nIgualment, l’estudi recull que, en el 2017 la quota del transport intermodal ha experimentat un lleuger increment del 5% respecte a 2016, situant-se en el 26,9%.\nFinalment, l’Observatori d’enguany referma que l’increment de l’e-commerce està directament relacionat amb l’augment del transport comercial als nuclis urbans, ja que genera nous viatges per tal de dur l’entrega del paquet al domicili del consumidor. Així, segons les dades registrades, l’any 2017 més d’un 30% de la població catalana ha realitzat alguna compra en línia, la qual cosa representa un increment del 4% respecte a l’any anterior. En termes absoluts, el 2017 s’estima que es van realitzar un total de 40 milions d’operacions de compra a través d’internet.\nIgualment, pel que fa a la distribució urbana de mercaderies, les dades presentades exposen que el transport de mercaderies representa al voltant del 21% del trànsit total de vehicles a la ciutat de Barcelona, que en valors absoluts es tradueix en uns 443.000 desplaçaments diaris l’any 2016, un valor que comença a incrementar amb una tendència creixent, després d’una gran davallada arran dels anys de crisi.\nTaula rodona sobre l’última milla\nL’acte ha acollida també una taula rodona al voltant de l’última milla: sostenibilitat, solucions i marc normatiu, per reflexionar sobre la necessitat de repensar els sous dels repartidors, i els preus dels enviaments fins al domicili, i dels productes dels comerços electrònics, per no saturar aquesta part de la cadena logística. Igualment, han valorat alternatives com ampliar els horaris de repartiment, disposar de petits centres de distribució dins de les grans ciutats i fer el repartiment de la darrera milla amb vehicles no contaminants.\nL’Observatori de la Logística a Catalunya 2017 consta de 45 indicadors, distribuïts en 6 àmbits: Context socioeconòmic; Oferta infraestructural; Oferta i Demanda; Mercat immologístic; Eficiència i Logística urbana, acompanyats d’un annex estadístic amb més de 60 dades complementàries, obtingudes de més de 30 fonts d’informació tant del sector públic com del privat. A partir d’aquest dijous, 19 de juliol, la seva descàrrega complerta estarà disponible a la web www.cimalsa.cat.\nLa directora financera de CIMALSA, Fina Jarque, i la consultora de l'Institut Cerdà Jessica Civil, presentant els Indicadors de Competitivitat i Sostenibilitat 2017. 1083\nPDF | 1870


De l’antic cenobi, només queda en peu l’església i el palau episcopal, adossat posteriorment a la part nord del temple i que actualment s’està restaurant, doncs es va esfondrar en gran part degut al seu abandonament. En el passat va ser utilitzat com a residència d’estiueig dels bisbes de Lugo.\nEn el timpà de la porta principal, podem veure la data en que va ser construït aquest temple, l’any 1170.\nAquest temple,manté moltes similituds amb el veí de Santo Estevo de Ribas de Miño. Està format per una sola nau, amb una coberta de fusta a dos aigües, reforçada per quatre arcs de diafragma apuntats.\nA diferència del que succeeix en Santo Estevo, els contraforts no s’uneixen formant arcs de mig punt. De totes maneres, en la part superior d’aquests contraforts podem veure l’arrencada dels arcs i un motiu escultòric. Probablement es va pensar en fer un temple molt més alt, però la prudència, algun problema constructiu o a la reducció del pressupost, van fer modificar aquesta idea inicial.\nLes arquivoltes es recolzen en columnes, que tenen esculpits els capitells amb parelles d’animals fantàstics (centaures, felins, aus, ...)\nEl timpà està decorat amb un arc decorat amb dos nivells d’arcs cecs, similar als que trobem en l’església de Sant Pere de Portomarín.\nLa capçalera del temple està formada per un absis semicircular, dividida per dos semicolumnes adossades.\nEls capitells de les columnes tenen temàtica vegetal. També estan esculpides, però amb motius geomètrics, les mènsules en que es recolza la teulada. Al costat sud de l'absis, podem veure un curiós alquerc de 9 esculpit.\nLa central està decorada, interior i exteriorment, amb una arquivolta, esculpida amb botons florals i protegida per un guardapols escacat. L’arquivolta es recolza en dos columnes, amb els capitells esculpits amb motius vegetals.\nPer la part interior es repeteix aquesta mateixa distribució. S'obren tres finestres entre dues línies d'imposta escacades. La central està decorada amb una arquivolta recolzada en dues columnes, que tenen els seus capitells esculpits amb motius vegetals.\nL'absis s'uneix a la nau mitjançant un tram presbiteral, cobert amb una volta de canó.\nTant l'arc triomfal com l'arc que hi ha en la unió entre l'absis i el presbiteri, són de mig punt i es recolzen en columnes cilíndriques adossades. Els seus capitells són de tipus vegetal


A Cops amb la Vida: Ja hi tornem\nAvui torno a tenir ganes de plorar. Ha estat un dia de merda.\nEl casal normal, com sempre. En arribar a casa m'he enterat que la instal·lació de l'aigua encara no està acabada i que m'havia d'anar a dutxar a casa d'uns amics. Primer moment de mala hòstia.\nNo sé, avui sembla que tothom està en contra meu. La gent està rara amb mi (o potser estic jo rara, no ho descarto). Però sabeu aquells dies en que sembla que tothom t'odii i que no hi hagi ninigú al món en qui poder confiar lo suficient com per dir-li "siusplau, abraça'm"? Doncs avui és un dia d'aquests.\nM'agradaria poder-li dir a tanta gent això, simplement, abraça'm.... però estan lluny.\nAvui torno a plorar, avui torno a sentir-me sola, avui me n'he adonat de que torno a estar en una mena de fase bipolar (diagnòstic creat ad hoc per mi mateixa) que em porta a estar deprimidissima en uns minuts i en poca estona tornar a un estat més o menys normal.\nAvui és un dia d'aquells en els que penses: "total, si desaparegués, ningú ho notaria excessivament". [No és la meva intenció alarmar a ningú, els qui em coneixeu sabeu de sobres que mai deixaré de donar la tabarra voluntariament, però sincerament, ara em sento així, poc important per al món.]\nPublicat a les 22:02\nTothom és important, no ho dubtis.\nI bé, jo et dono una abraçada, tot i que no te la puc donar en persona, almenys te la dono virtualment, que no és igual però bé, no puc fer-ho d'una altra manera.\nUna ABRAÇADA guapa ;)\nja t'abraçaré dijous, ja...\npensa, quan et rallis, que no ets la única. que hi ha milers de persones plorant pels mateixos motius o de pitjors.\nno more dramas!!\nAlepsi ahir devia ser el dia d'estar trist i mig deprimit, però avui ha tornat a sortir el sol i potser serà un millor dia, la terapia millor pot ser plorar una horeta, sempre va be!!! i si necessites una abraçada ja saps virtualment te la dono !!! Anims !!!\nBueno, un altre voluntari per fer-te l'abraçada.\nI si has de plorar plora, un mal dia el té tohom i el món no s'acaba per plorar i fer-se la víctima un ratet.\nI a l'endemà un somriure al rostre i esperar que sigui un dia dels bons.\nEncara que no t'en vullguis adonar segur que molta gent sentiria la teva absència si desapareixqueres.\nDavid: gràcies, de tot cor.\nMaduixeta: potser al final me la dones divendres... però te l'exigiré... de fet us la exigiré a les 3... necessito una mega-abraçada de Group Think!!!\nFarlopa: realment ahir no tenia molt bon dia, no... Al final no vaig plorar gaire, estava tan cansada que em vaig quedar adormida (bon senyal d'altra banda). Gràcies per l'abraçada!\nSaforenc: gràcies. Avui m'he despertat de mala lluna, però el dia s'ha anat arrgelant (n'escriuria un post, però em fa mandra...).


Barcelona World Race » EDUCACIÓ » Programa educatiu » Explora » Navegació » Navegació a vela » Propulsió amb el vent »\nTot i que es tracta d’una regata i els regatistes intenten navegar com més ràpid millor, també és cert que han d’anar amb cura a l’hora de portar el vaixell al límit per evitar que es trenquin veles o altres elements. Per aquest motiu, quan el vent augmenta, cal reduir la superfície de les veles per navegar sense tanta pressió ni escora i evitar estrips a les veles o danys a l’arboradura. La manera de reduir aquesta superfície varia segons el tipus de vela. Quan es tracta de la major, el que es fa és rissar-la, és a dir, abaixar la part inferior de la vela i afermar-la a la botavara. Aquesta operació es pot fer dues o tres vegades fins al punt que la vela quedi ben petita.\nEl fet d’abaixar la vela es deu a què la velocitat del vent és major quan més amunt. El vent aparent a dalt del pal és superior al de coberta i causa un efecte d’escora que fa anar malament al vaixell. Per aquest motiu, les veles són més estretes com més amunt estan col·locades.\nQuan s’ha de reduir les veles de proa –el gènova i flocs– es poden fer dues coses: enrotllar-los o bé canviar les veles per altres de més petites fins arribar a la que s’anomena turmentí o floc de capa. Es tracta d’una vela molt resistent preparada per als temporals.\nSi es navega amb l’espinàquer, no es pot enrotllar, però sí canviar per un altre de més petit. De tota manera, el problema amb aquesta vela és arriar-la i hissar-la ja que és una maniobra delicada quan hi ha poca tripulació. Una opció és enfundar-la en una mena de mitjó que facilita la feina i la deixa sempre llesta per ser utilitzada de nou.


Els millors macarrons de Barcelona\nFoto: Scott ChasserottHaddock\nUn plaer gastronòmic apte per a tothom, però d'allò més adult! Sofregits d'alta cuina i pasta gratinada!\n“Demanaràs macarrons? De debò?” Doncs sí! Els macarrons són un plat de resistència de la cuina catalana que cal reivindicar. Ben fets, tenen una profunditat gastronòmica de la millor cuina de cassola. A Itàlia en diran ‘penne’, però a nosaltres ens porten l’alegria! I sí, els italians ens tiren a la cara que la cocció està massa passada, i que per acabar-ho d'adobar els recremem al forn (en el fons és enveja perquè la melmelada vermella d'uns bons macarrons és molt millor que la seva salsa 'pommodoro'). Però a nosaltres això ens és igual: qui té un bon plat de macarrons a taula té Nadal cada dia! I si no sou de macarró, fot-li caneló!\nNO T'HO PERDIS: La millor cuina catalana de Barcelona\nEn Jordi Vilà serveix la mateixa recepta a tots els seus locals (Al Kostat, Vivanda, Va de Cuina, Mucho). “No és un plat infantil. Els italians es posen 'estupendus' amb com fem la pasta. Però la profunditat d’uns bons macarrons a la catalana és espectacular” diu el Premi Nacional de Gastronomia 2021. A partir de la recepta d’Ignasi Domènech, broda un rostit de pollastre amb botifarra i un xic de vedella, amb una interacció de sofregit i beixamel virtuosa.\nEn Franc Monrabà –antic segon de Can Fabes– des del Haddock defensa la minva de l’ego: “Quan entro a la cuina, m’intento treure la jaqueta de xef i posar-me la\nbata de iaia”. Els macarrons de la tia Enriqueta –ració enorme de guisat de costella de porc i salsitxa a foc lent, pasta i gratinat– són una delícia que s’endinsa en el record i la meravella quotidiana. Un noi en demana tres cops per setmana. “Des que es va morir ma mare, menjar això aquí és com estar una estoneta amb ella”, explica. Al cel per 9 euros. És un plat d'aquells que val la pena compartir i gaudir entre dos: per quantitat i gaudi!\n“És un plat prou gastronòmic perquè no quedi relegat a l’oblit o al menú infantil. Surt documentat a 'La cuynera catalana', del 1835, i és el primer plat d’influència italiana que va entrar al receptari català”, explica en Carles Gaig. Des del 2009, el seu timbal de macarrons del cardenal simbolitza el millor que es pot fer amb un 'penne'. Qui el tasta, en vol sempre més: la suavitat dels daus de secret ibèric amb crema de parmesà i uns rivets de sofregit confitat fan volar un plat de pasta a l’Olimp de la cuina atemporal.\nEl ¿cinquè millor restaurant del món? –la llista de 50 Best és discutible, el talent dels hereus d’elBulli no!– sempre té un plat de macarrons. L’Oriol Castro recorda que «abans d’obrir se’ns va acudir: què més reconeixible que uns macarrons a la carbonara». Això sí, uns macarrons fets amb gelatina de caldo de pernil ibèric, i una escuma de carbonara. «Que en un restaurant com el nostre un plat del primer menú es conservi és molt estrany». Han publicat l’exquisit llibre ‘Disfrutar Volumen 1 (2014-2017)’, un resum dels seus primers anys, on trobareu revelats els seus secrets, entre d'altres la recepta d'aquesta meravella.\nAl Monocrom preparen un dels millors plats de macarrons de rostit que se us hagin creuat a la vida. Quan els demanes, no t’imagines la que et caurà al cim: un platàs de rostit picat, agermanat amb la pasta per un sofregit d’hores on sucar pa. Es nota la mà d’un cuiner, en Joan Vallès, que va ser segon de cuina amb en Fermí Puig. Un consell: compartiu-los de segon i tasteu les delicadeses de la carta. El menjar és tan bo i tan precís que cal recordar que això també és un dels millors bars de vins de Barcelona.\n“És un plat fetitxe de la meva infantesa que he girat com un mitjó”, explica en David Morera, cuiner jove, sense complexos i propietari del novíssim Deliri. I el nom li escau: són tres macarrons enormes, sobre un fons de salsa de tomàquet reduïda al forn 10 hores a baixa temperatura. Van farcits d’un rostit de pollastre i botifarra amb una beixamel on el greix de la carn és la mantega. Més que proustià, H.G. Wells d’una coça t’envia enrere en el temps a dinar amb la teva àvia.\nMolt més que macarrons, esclar: Deliri és un restaurant petit, personalíssim, on aquest cuiner format al Coure, entre molts altres llocs, deixa anar tota la seva capacitat i inspiració, sense parat massa atenció a modes o rebaixar el tiquet en excés perquè la gent vingui en massa.\nAixí com els dijous són per a la paella, els dilluns al\nTerra d’Escudella són per als macarrons. Deu ser perquè trobar-te un plat així quan t’enfrontes a la setmana va millor per l’ànsia que el vàlium. En Roger Sánchez Amat explica que “volia clavar la recepta del Portal d’Organyà, però mai me la van donar”. Ara bé, us posa a taula uns macarrons on la carn picada –porc, cap de llom i botifarra– és tan generosa que fa mandonguilles. Es nota el sofregit fet a foc lent, i l’alegria d’una picada amb romaní i farigola. I també es mastega l'alegria d'un restaurant amb esperit de fonda i popular on et tracten com si fossis a casa per un preu irrisori. Aneu-hi!\nAnar a Casa Trampa és un viatge a la infantesa, una indulgència de racions enormes que ens hauríem de permetre, almenys, un cop a l’any (no pas pel preu, molt raonable, sinó pel que costa deixar les presses sota la Ronda de Dalt). Els seus macarrons ocupen un lloc privilegiat en l’imaginari infantil: són aquells servits en safata de ferro i amb salsa bolonyesa densa, on per sota el gratinat treu el cap un bocí de pasta que ha quedat socarradet, i que el nen defensa, davant la intrusiva forquilla adulta, com si li anés la vida.\nAl Cata 181 –on ara hi ha el Haddock– fa anys hi feien una recepta de macarrons amb sobrassada i xocolata que eren per llepar-se els dits. I, curiosament, només heu de travessar el carrer per retrobar-la al Cafè Charlot amb la recepta de Santi Olivelles. Aquest bar-restaurant és una referència pels veïns de la zona: elegant i casolà, tot fet amb cura. Els macarrons no en són una excepció: porten un xic de xocolata blanca que es fon amb el formatge i la sobrassada, i els aporta un toc d’umami la mar d’interessant.


Ciutadans assisteixen al Ple per demanar el dret a vot\nEl Ple de setembre va aprovar una proposta de resolució presentada per ERC-MES, CiU i la CUP que demanava que l'Ajuntament donés suport a l'organització del referèndum a Mataró. L'acord especificava que L’Ajuntament de Mataró col•laboraria amb la Generalitat i la Sindicatura Electoral, “realitzant totes les accions necessàries per a assegurar l’organització del Referèndum de l’1 d’octubre amb normalitat democràtica, de manera que tots els mataronins puguin exercir lliurement el seu dret a vot.”\nPer la seva banda, David Bote, alcalde de Mataró, va engegar dijous al matí l'operativa electoral però va avisar que una resolució del Tribunal Constitucional contra la llei del referèndum l'obligaria a fer marxa enrere.\nEl text de la proposta\nLa proposta reconeix el dret a decidir el futur polític com un dret essencial i defensa que la manera de materialitzar-lo és mitjançant un referèndum, 'una eina inclusiva que permetrà la lliure expressió dels diversos posicionaments'. Per aquest motiu, tot i el desacord del PSC, la proposta demanava que l'Ajuntament donés suport al referèndum perquè els mataronins puguin votar.\nMig miler de ciutadans davant l'Ajuntament\nUnes 500 persones van participar de la concentració que va tenir lloc davant l'Ajuntament mitja hora abans de l'inici del Ple de setembre. Sota els crits de 'Volem votar', els manifestants van insistir en què els mataronins també volen votar i que, tal com deia una de les pancartes, 'amb en Bote o sense, l'1O votarem'. La concentració va finalitzar amb els participants entonant Els Segadors a l'uníson.\nLa moció va rebre els vots favorables de CiU, la CUP, ERC-MES, VoleMataró i la regidora no adscrita, sumant així 14 vots a favor. Per la seva banda, el PP, PSC i PxC van votar-hi en contra, C's es va absentar voluntàriament durant la votació i ICV es va abstenir. El PSC, a més, va presentar una esmena a la proposta que va quedar descartada perquè no va rebre recolzament de les altres formacions.\nUna esmena del PSC\nNúria Moreno, del PSC, va llegir l'esmena presentada pel PSC que remarcava que ningú es pot saltar les lleis i que “per superar l'atrinxerament, no anirem enlloc sense vies de diàleg i consens”. En l'esmena el PSC tornava a defensar la creació d'un estat federal.


Descompte al Telefèric amb motiu de 'Viu Montjuïc', que promou l'Ajuntament | TMB Notícies\nTelefèric de Montjuïc / Foto: Pep Herrero\nUn cap de setmana amb més de 70 activitats de cultura i natura gratuïtes i de lliure accés per a tots els públics, amb la participació de 22 equipaments. Aquesta és la proposta de Viu Montjuïc, el parc de la cultura promoguda per l'Ajuntament de Barcelona per dissabte 16 i diumenge 17 d'octubre. L'oferta compta amb activitats de lleure i culturals com ara itineraris guiats, intervencions participatives, jocs de pistes, concerts i espectacles de dansa i teatre. Aquest esdeveniment, que pretén fer-se un cop a l'any a partir d’aquesta primera edició, vol ser una nova oportunitat perquè la ciutadania pugui redescobrir i fer-se seu el Parc de Montjuïc.\nTMB col·labora en aquest esdeveniment oferint descomptes del 50% en els bitllets d’anada i tornada del Telefèric de Montjuïc. Per aprofitar aquesta promoció cal entrar amb el codi VIUMONTJUIC al web de compra de transports d'oci Hola Barcelona.\nReforç del transport\nA més, per facilitar la mobilitat a l'esdeveniment, TMB incrementarà la freqüència de la línia de Bus 150, que va des de plaça Espanya - Fira de Barcelona fins al Castell de Montjuïc. El bus 150 passarà cada 9 -11 minuts des de les 10.00 h fins a les 20.00 hores. També es pot arribar al parc amb les línies 13, la 23, la 55, la 107 i amb el bus de barri 125. Al voltant del Parc de Montjuïc trobem les estacions de metro de Plaça Espanya (L1, L3), Poble Sec (L3), Paral·lel (L2, L3), Foc (L10 Sud) i Foneria (L10 Sud). Recordem que també hi ha el Funicular, que connecta l'estació de Paral·lel, on arriben les línies L2 i L3 del metro, amb la de Parc de Montjuïc en només dos minuts. Es fa servir amb els bitllets integrats de metro i autobús.\nViu Montjuïc forma part del Pla d'Actuació del Parc Montjuïc 2019-2029, un pla municipal que busca visibilitzar l’activitat cultural del Parc i crear nous espais i usos compartits, així com establir sinergies entre els equipaments, amb la voluntat de recuperar l'esperit de l'Exposició Internacional del 1929. Aquest pla ha estat elaborat amb la implicació d'un centenar d'entitats socials, veïnals i culturals, un treball col·laboratiu sobre la base del verd i la biodiversitat del parc i com a pulmó de la ciutat. En aquest sentit ja hi ha una quarentena d'actuacions en marxa, que van des de l'àmbit cultural, com és el cas de Viu Montjuïc, fins a qüestions de mobilitat o recuperació del patrimoni, entre d'altres.\nHi ha més informació de Viu Montjuïc al web de l'Ajuntament de Barcelona.\nAltres temesSocietatTransportConceptesComercialitzacióTicketingInstitucionsAjuntamentAltresTMBLlocsMontjuïcParc de MontjuïcServeiBusBus del BarriFunicularMetroTelefèricAnys2021


Tàrrega també declara persona ‘non grata’ el rei Felip VI – Comarques de Ponent\nTàrrega també declara persona ‘non grata’ el rei Felip VI\nEl ple de l’Ajuntament de Tàrrega ha aprovat per majoria simple declarar persona ‘no grata’ el rei Felip VI i el conjunt de monarquia espanyola. La moció, presentada conjuntament pels tres partits de l’oposició, ha comptat amb 7 vots a favor, precisament dels grups de l’oposició (3 CUP, 3 ERC i 1 Comú), 3 abstencions de CiU, partit que ha donat llibertat de vot als seus regidors, i 6 vots en contra (2 PSC i 4 de CiU entre els quals hi ha el de l’alcaldessa Rosa Maria Perelló). Val a dir que un regidor de CiU no ha assistit a la sessió plenària.\nLa moció també acorda evitar participar com a Ajuntament de Tàrrega en qualsevol acció que suposi un reconeixement de la figura de Felip VI o de la monarquia espanyola.\nTàrrega s’ha convertit avui en la tercera capital de comarca de la demarcació de Lleida en declarar el rei Felip VI i el conjunt de la monarquia persona ‘non grata’ després que ho fessin Cervera i Balaguer. Altres municipis on també ha prosperat la moció són Bellpuig i Alpicat així com el Consell Comarcal de l’Urgell, primer ens d’aquestes característiques de Lleida en donar-hi suport.\nEl ple també ha donat llum verda per unanimitat a una moció, inicialment presentada per la CUP però a la qual es va sumar tot l'arc consistorial, de rebuig al tancament dels cicles formatius de Forja, Art Tèxtil i Aparadorisme de l'Escola d'Arts i superior de Disseny Ondara de Tàrrega. Tots els grups han coincidit en la necessitat d'ajudar a la promoció, protecció i defensa d'aquests cicles formatius artístics que a Lleida només s'imparteixen a la capital de l'Urgell. També van reclamar al Departament d'Ensenyament la reobertura d'aquests cicles així com que els alumnes que actualment els estan cursant puguin finalitzar-los al centre de Tàrrega ja que els suposaria un cost molt elevat haver de desplaçar-se a altres escoles d'art i disseny, ubicades fora de la província de Lleida.\nEn el ple també ha tirat endavant per unanimitat una moció, presentada pel grup ERC-MES en col·laboració del col·lectiu De Trascantó, a favor dels drets de les persones lesbianes, gais, bisexuals, transgèneres i intersexuals (LGBTI) i treballar per acabar amb l'homofòbia, la bifòbia i la transfòbia amb l'impuls de campanyes divulgatives, l'edició de guies pràctiques i l'organització de cursos formatius i de sensibilització als centres educatius de la ciutat.\nPer la seva banda, la moció de la CUP de suport als regants del Canalet perquè puguin subministrar-se l'aigua del Canal d'Urgell fins que la rebin del Segarra-Garrigues no ha prosperat ja que els altres grups l’han considerat una "moció oportunista".


El violoncel·lista Victor-Julien Lafarrière en el concert inaugural del 39è Festival Internacional de Música Pau Casals del Vendrell.\nActualitzada 14/07/2019 a les 10:02\nPer Julien Lafarrière Casals és probablement un dels seus violoncel·listes preferits, atès que considera que la seva manera d'expressar-se és molt propera a la seva. Lafarrière ha explicat que ha escoltat moltíssim les gravacions dels primers anys del mestre Casals. El violoncel·lista, que prové d'una família formada per músics, toca des dels sis anys aquest instrument, tot i que va començar amb el clarinet. A més, ha celebrat la bona acústica de l'auditori vendrellenc i tocar al costat del pianista David Kadouch. «Estic molt content de tocar-hi amb ell i l'auditori té la mida perfecta, molt de timbre i no cal forçar massa», ha assenyalat el músic.\nSegons el director artístic del festival, Bernard Meillat, Julien Lafarrière és un jove «especialment talentós» que forma part d'una nova generació de violoncel·listes. I és que ha destacat que en el cas del francès està interessat en el seu llegat. «És un músic real, molt sensible i és un gran fan de Casals», ha subratllat.\nA la vegada, el director ha destacat que el certamen enguany gira al voltant de l'admiració que el violoncel·lista català va tenir pel compositor alemany Johann Sebastian Bach, al qual va interpretar cada matí durant tots els seus anys de vida, tal com ha recordat Meillat. «Casals va ser un símbol d'humanitat i citant les seves pròpies paraules el mestre deia que qualsevol persona que volgués la pau tocaria Bach», ha expressat. «Per ell, era perfecció, la bellesa i fins i tot la capacitat per expressar tots els sentiments dels humans, tots excepte la ràbia, l'odi o coses horribles», ha afirmat el director artístic.\nEl «gran» solista i concertista italià Giuliano Carmignola, considerat un dels millors violinistes barrocs del món, actuarà el 16 de juliol, acompanyat de l'Orquestra Da Càmera i de les flautistes Julia Gallego i Magali Mosnier. Tots ells interpretaran les obres de Bach com el concert per a violí en La menor, la Suite número 2 per orquestra, el Concert de Brandenburg número 4 i el Concert per a violí en Mi Major.\nComenta el contingut : El Festival Internacional de Música Pau Casals exalça Bach amb el talent del violoncel·lista Victor-Julien Laferrière


Fem música a l'Ausias March » Blog Archive » Què hem après dels Instruments de VENT ?\nC.Mitjà, Família d'instruments, Instruments, TIC maig 20th, 2012\nAtenció, nois i noies de 4rt !!! Us he preparat un petit Control per veure el que heu après dels Instruments de VENT que portem estudiant aquest curs.\nI ho he fet amb quatre activitats Educaplay. Cal fer-les totes en ordre i anotar després els resultats en un full. ÁNIM i a veure com ho feu !!!


On som - Especialistas en vidrieras | Vitralls Bonet\nEl taller J.M.Bonet ha estat al barri de Gràcia de Barcelona des de els seus orígens. L’any 2017 varem canviar de local y actualment es troba al barri de Santa Eulalia de l’Hospitalet de Llobregat.\nA partir de setembre os atendrem exclusivament al nou local del carrer Coromines 17 de l’Hospitalet de Llobregat. El nou local es mes espaiós, disposa de garatge i podem ensenyar mes vidres y vidrieres.\nEsperem veure-us-hi aviat!\nEs pot arribar al taller en transport públic amb la Línia 1 de Metro, Estació de Santa Eulalia, i s’ha de caminar 7 minuts per el carrer de Santa Eulalia y amb els autobusos L16 i LH1\nDes de Sant Cugat


Tica Font, membre del Centre Delàs / 23/03/2009\nAl 1949 neix l’OTAN com una estructura militar defensiva, on els estats membres sota la premissa de la legitima defensa, estableixen que els estats membres estaran obligats a ajudar a un altre estat membre que sofreixi un atac. D’aquesta manera es perfilen tres pilars importants. El primer pilar, el defensiu, l’OTAN solament actuarà quan un estat membre hagi estat atacat, legitima defensa. El segon pilar, definir un enemic, l’enemic que pot atacar als estats membres son els estats socialistes, els països de l’Est i el tercer pilar l’àmbit geogràfic d’acció de l’OTAN, que queda circumscrit a les fronteres dels països membres.\nEn definitiva l’OTAN es un producte de la Guerra Freda, nascut i desenvolupat dintre d’aquest context i de les doctrines de seguretat i militars imperant en l’època. Ara be la Guerra Freda s’ha acabat, el bloc occidental n’ha sortit guanyador i el bloc de l’Est ha dissolt el Pacte de Varsòvia. Però l’OTAN no ha emprés el mateix camí, més be podem afirmar que ha emprés el camí contrari.\nEl primer canvi que estableix el Nou Concepte Estratègic, es el de definir els riscos, problemes o enemics que poden posar en perill “la seguretat” dels estats membres; aquest Nou Concepte estableix com a riscos el terrorisme internacional, el crim organitzat, els moviments incontrolats de població (immigració il·legal) i el flux de recursos vitals (petroli, titani...). El segon canvi fa menció a que l’OTAN deixa de ser una organització militar defensiva, per passar a ser una organització ofensiva, assumint la premissa de guerra preventiva i el tercer canvi és el territorial, a partir d’ara tot el planeta es possible territori d’acció. En definitiva l’OTAN pot atacar sense que prèviament hagi sofert una agressió, en qualsevol punt del planeta, simplement ha d’al·legar que la seguretat dels seus membres està en perill ocorren un risc.\nCal tenir present que aquests canvis fonamentals s’han portat a terme de forma gens democràtica, no han estat aprovats pel parlament europeu, no han estat aprovats pels parlaments nacionals, en el cas espanyol o exigeix la constitució, no han estat tema de debat públic..., en definitiva el bloc militar més important del món està transformant sense que els ciutadans pugin manifestar les seves posicions i conviccions al respecte. Ara que l’OTAN compleix 60 anys pot ser un bon moment per generar debat i si les institucions o els polítics no entren en el tema, ha de ser la societat civil la que el posi sobre la taula i en l’agenda..\nNo es el moment ni l’espai per abordar els riscos que enumera l’OTAN, terrorisme, crim organitzat, immigració i recursos; aquests problemes reals de les nostres societats, tot i acceptant-los com a problemes actuals als que socialment hem de fer front i donar una resposta, requereixen que els posem sobre la taula, i sobre tot requereixen que abordem la manera d’afrontar-los.\nPerò si que és el moment de pensar, opinar i actuar sobre la manera de resoldre aquests problemes. Personalment estic convençuda que a través de l’ús de la força no resoldrem el problema del terrorisme, ni el crim organitzat, ni la immigració il·legal o el manteniment del nivell de vida occidental. Es fa necessari cercar respostes noves als problemes actuals.


Compartir - GRA. Servei de Joventut - Ajuntament de Granollers\n🌇 Habitatge compartit / cohabitatge\n👉 En què consisteix?\nCompartir pis amb altres persones o bé llogar una habitació són les maneres més assequibles de viure pel teu compte. Pots triar el lloguer parcial, que consisteix a llogar una part d’un habitatge que és propietat d’una altra persona, amb la qual conviuràs; o el sotsarrendament, que equival a llogar una part de l’habitatge que algú ha llogat prèviament tot sencer. Amb les persones que convius cal establir-hi els usos particulars, els espais comuns (i les condicions d’ús), el repartiment de les despeses i de les tasques de la llar, entre d’altes.\n👉 Què més haig de saber?\nQuins aspectes cal tenir en compte si ets jove?\nNotícies de compartir


EUPV porta al Congrés el problema de l’alta mortaldat dels ocells rapaços per torres elèctriques obsoletes – EUPV\nHome/Noticies/EUPV porta al Congrés el problema de l’alta mortaldat dels ocells rapaços per torres elèctriques obsoletes\nEUPV porta al Congrés el problema de l’alta mortaldat dels ocells rapaços per torres elèctriques obsoletes\nSixto: “És necessari adaptar-les corregint els suports d’aquestes torres perquè les aus no puguen electrocutar-se”\nEl diputat d’EUPV, Ricardo Sixto, ha plantejat una bateria de preguntes a la Mesa del Congrés en referència al balanç que fa el Govern sobre les mesures preses des de 2008 per a protegir a l’avifauna de l’electrocució en línies elèctriques d’alta tensió, així com el nombre de torres adaptades i les que no per a evitar aquesta electrocució i, en aquest últim cas, quan estima que estaran completament adequades.\nSegons dades de la pròpia Conselleria d’Agricultura, Medi Ambient, Canvi Climàtic i Desenvolupament Rural, entre els anys 2006 i 2016 han mort un total de 2.394 aus electrocutades, de les quals 2.038 eren rapaces. En particular, la població benvolguda d’àguiles perdiueres a Castelló, una espècie considerada en perill d’extinció, és de tan sol 25 parelles i en els dos últims anys han mort en línies elèctriques nou exemplars.\nEn aquest sentit, les organitzacions ecologistes denuncien que ni l’administració ni les empreses propietàries de les instal·lacions elèctriques posen els mitjans precisos per a evitar aqueixa situació. “Pel que sembla la solució no és excessivament complexa perquè no totes les torres elèctriques són perilloses per a les aus, sinó només certes infraestructures obsoletes que és necessari adaptar corregint els suports d’aquestes torres perquè els ocells no puguen electrocutar-se”, ha comentat Ricardo Sixto.\nFinalment, el diputat valencià ha recordat que el Govern va aprovar el Reial Decret 1432/2008, de 29 d’agost, pel qual s’estableixen mesures per a la protecció de l’avifauna contra la col·lisió i l’electrocució en línies elèctriques d’alta tensió. “La intenció d’aquesta normativa era adaptar les línies d’alta tensió per a evitar que es mantinguen com a paranys mortals per a les rapaces, no obstant açò, els resultats no són encoratjadors”, ha conclòs.


Institut Freedman - Entrevista Dr. Jorge Bartolomé\nSis centres del nostre grup Hestia Alliance, entre els que es troba l'Institut Freedman, s'han incorporat ja a la Història Clínica Compartida de Catalunya (HC3). La nostra incorporació al programa ha suposat passar del 31% dels hospitals sociosanitaris de Catalunya adscrits a un 60% segons ha assegurat recentment el conseller de Salut, Boi Ruiz. El Dr Jorge Bartolomé, Director Mèdic d'Hestia Alliance, valora en aquesta entrevista què ha suposat per al nostre grup sociosanitari, líder a Catalunya, la incorporació a l'HC3 i, sobretot, que avenços suposa la Història Clínica de Catalunya per als pacients.\n- Com valora, com a director mèdic d'Hestia Alliance, la Història Clínica Compartida?\n- L'HC3 és un dels objectius 'estrella' d'Hestia Alliance i per a nosaltres suposa, com a grup, un pas qualitatiu endavant molt important en la millora assistencial. La seva posada en funcionament suposa disposar d'un accés al coneixement i als serveis d'una forma més eficaç, ràpida, flexible, còmoda i eficient.\nCom bé diu el terme 'Compartida', l'HC3 suposa compartir tota la informació del pacient afavorint el continuum assistencial d'informació 'on line' i 'just-in-time' estructurada.\nD'altra banda, estem contribuint a fer realitat un dels projectes prioritaris de l'actual Pla de Salut de la Generalitat de Catalunya que és interconnectar als centres assistencials entre si compartint documentació clínica.\n- Què representa per als centres sociosanitaris d'Hestia Alliance seva incorporació a l'HC3?\n- Per a tots els hospitals del nostre grup la introducció de l'HC3 suposa:\nMillorar l'eficiència del sistema evitant la duplicitat de proves i disminuint els tractaments incompatibles.\nFacilitar l'activitat dels nostres professionals tant a nivell assistencial com formatiu.\nMajor confiança dels pacients en referència a la seguretat de la informació.\nEl seu ús és un segell evident de 'Qualitat'.\n- I per als metges. Què suposa l'HC3?\n- Per als professionals sanitaris ha suposat una millora molt important per a la nostra activitat diària ja que ara disposem d'un accés ràpid, organitzat i actualitzat de tots els registres clínics rellevants, permetent prendre decisions en funció dels paràmetres recollits d'una manera accessible, segura, confidencial i, sobretot, a temps real.\nAmb l'HC3 el clínic disposa d'una eina per realitzar-la molt eficaç, tenint sempre com a epicentre de la seva intervenció el benestar del pacient.\n- I per als pacients, què aporta?\n- Els ciutadans perceben l'HC3 com una millora en la seva atenció ja que disminueix la duplicitat de proves diagnòstiques innecessàries i els estalvia els desplaçaments per recollir aquestes proves i portar al seu metge de referència.\n- Quin valor afegit li dóna Hestia Alliance a l'HC3?\n- Hestia Alliance disposa de sis hospitals a Catalunya tots ells interconnectats mitjançant la història clínica electrònica i alhora connectats amb l'HC3. La integració dels nostres hospitals ha suposat un salt quantitatiu i qualitatiu molt important per al Sistema de Salut tant a nivell públic com privat. La nostra incorporació a l'HC3 ha suposat passar del 31% dels hospitals sociosanitaris de Catalunya adscrits a ella a un 60%.\nEn el nostre futur immediat està l'accessibilitat a la Recepta Electrònica i cooperar en les millores que siguin promogudes pel Departament de Salut de la Generalitat de Catalunya.\nCatalà » Notícies » Llistat de notícies » Entrevista Dr. Jorge Bartolomé


Blog del Màrius Domingo, Ca la Gallineta: Narcissos.\nUn dels indicis més clars de la primavera són les flors. Aquestes són narcissos, el de dalt, conreat, Narcissus pseudonarcissus. -no hi entenem massa, sembla King Alfred, però no posaríem la mà al foc- el de sota, Grandalla o narcís silvestre, Narcissus poeticus. Molt corrent aquests dies a tot el Camp de Tarragona.


Entrevista | July 2022\nRyan Sheckler sobre l'única mentida que continua tornant a perseguir-lo\nCreua Tony Hawk amb Justin Bieber i obtindràs Ryan Sheckler, el campió més jove de skate de X Games. Vint anys després, com és?\nAlex Olson En el moment que va canviar la seva idea de skate\nHem parlat amb el fundador de Bianca Chandon i Call Me 917 sobre per què va deixar Lakai and Girl, l’alta moda i el monopatí, i la seva postura en el monopatí als Jocs Olímpics.\nConeix l’aventurer que va trobar centenars de milions de tresors enfonsats\nDesprés d’haver descobert naufragis i artefactes per valor de centenars de milions de dòlars, el doctor Spence viu la vida inexplorada, de debò.\nEntrevistem el còmic amb la millor impressió absoluta de Trump\nJames Austin Johnson canalitza el president amb inquietud a través de la reflexió sobre la cultura pop absurda com Scooby Doo, 100 Gecs i 'Weird Al' Yankovic.\nConversem amb Russ Karablin, l'home que hi ha darrere del cap du jour d'A $ AP Mob.\nParlant de cultes i cultura amb els desenvolupadors de 'Far Cry 5'\nHem parlat amb el director de Far Cry 5, Dan Hay, i l'experta en culte Mia Donovan, sobre el tractament de la religió, la comunitat, la raça i molt més del joc.\nJo era un psíquic telefònic sense habilitats psíquiques\nLa gent gastaria 3,50 dòlars per minut en les meves prediccions psíquiques, que eren tan precises com una bola màgica 8.\nL’home que creu que mai ha de tornar a menjar probablement serà aviat multimilionari\nL'afició de Rob Rhinehart de no menjar res més que un batut que sembla semen s'ha convertit en una carrera gràcies a una campanya multitudinària que li va donar 800.000 dòlars per produir el seu producte ...\nCharlie Murphy està enfadat per la pusificació del món\nCharlie està a punt de fer la seva gira Acid Trip a través de l'estany al Regne Unit. Vaig pensar que li havia trucat abans que marxés dels Estats Units per discutir sobre els hecklers, Prince, el seu germà Eddie i la creixent 'pussificació' (la seva paraula) del món.\nDissenyador de 'Guerra de l'anell' i 'Un anell' sobre els problemes d'adaptació de Tolkien a la taula\nEl senyor dels anells és el text ur de les configuracions genèriques de fantasia, però per a un nou joc de rol, un dissenyador adapta tot un sistema de joc a la font.\nL'home darrere de la vagina falsa més famosa del món\nSteve Shubin vol que parlem més de tocar-nos a nosaltres mateixos. Està desconcertat per què els consoladors s’han convertit en un tema de conversa de brunch acceptable mentre que les joguines sexuals masculines continuen sent tabús.\nEn declaracions als professors que van inventar els llenguatges prehistòrics de 'Far Cry Primal'\nAndrew i Brenna Byrd de la Universitat de Kentucky són els responsables del Wenja i Izila que escolteu al nou joc d'Ubisoft.\nllàgrimes per pors\nkylie lip kits falsos ebay\nmón narco Chainsaw vídeo\nl'experiment humà deep web


Intervenen 546 ocells cantors a un traficant de Sant Adrià de Besòs\nActualitzat 17/07/2012 16:50:06 CET\nEl Cos d'Agents Rurals de la Generalitat ha intervingut 546 ocells cantors de cadernera, llucareta i passerell a un presumpte traficant d'animals de Sant Adrià de Besòs (Barcelona) que procedien de la caça il·legal d'aquesta espècie a la Comunitat Valenciana.\nSegons ha informat aquest dimarts el Cos, després d'investigar i fer seguiments al traficant, tenen indicis que viatjava setmanalment a aquesta comunitat per comprar ocells fringil·lids que emmagatzemaven en un domicili de Sant Adrià per després vendre'ls.\nEls venia durant la mateixa setmana en diferents mercats il·legals d'ocells de cant de l'àrea metropolitana de Barcelona, i s'estima que en l'època de més demanda, va poder haver mogut una quantitat de 5.000 exemplars que l'haurien reportat uns 100.000 euros.\nEl venedor, que no disposava d'autorització administrativa per al transport, portava els animals en 21 gàbies dins d'una furgoneta en condicions inadequades, el que havia causat la mort a alguns d'ells.\nEls ocells han estat posats a disposició del Centre de Recuperació de Fauna Salvatge de la Generalitat perquè els revisi un veterinari.\nEl 2008, al mateix venedor se li va intervenir un total de 521 ocells procedents de la Comunitat Valenciana i destinats al mercat il·legal, en una operació semblant.\nAquest dissabte a Badalona, els Agents Rurals van intervenir a un veí de Santa Coloma de Gramenet (Barcelona) 27 ocells fringíl·lids que eren a punt de ser comercialitzats il·legalment.\nPrecisament a Badalona, han detectat la creació d'un nou mercat de venda il·lícita d'ocells de bosc.\nParal·lelament, els Agents Rurals i la Policia Local de Girona han intervingut aquest dimarts al matí 22 caderneres joves, una llucareta, una cadernera adulta, dues gàbies i una xarxa abatible a un ocellaire que els portava en el seu cotxe.\nTraficar amb aquest tipus d'ocells pot ser constitutiu d'una infracció administrativa molt greu a la Llei de Protecció d'Animals de Catalunya i que es castiga amb una multa que oscil·la entre els 2.001 i 20.000 euros.\nDes de començament d'any, a l'Àrea regional de Barcelona s'han realitzat 46 actuacions contra la caça furtiva d'aquests ocells, que poden costar entre 15 i 30 euros cadascun.


4.138 electors del PP castiguen Bauzá i no el voten al Parlament\nA Marratxí, municipi del candidat, la diferència de vots del PP a la llista autonòmica respecte de la municipal és del 25%\n4 min. Palma 25/05/2015 03:08\n651x366 Diferència de vots al PP municipals/autonòmiques Diferència de vots al PP municipals/autonòmiques\nEra una de les possibilitats més temudes pel PP i s'ha acabat traduint en realitat. El PP de Bauzá no ha arrelat a la Part Forana i aquest rebuig s'ha pogut veure de manera evident en la diferència de vots que ha rebut el Partit Popular en les llistes municipals respecte de l'autonòmica. 4.138 vots de diferència és el que ha tingut el PP en les llistes als ajuntaments respecte del que ha aconseguit reunir José Ramón Bauzá.\nLa caiguda es deixa notar ostentosament als bastions històrics del PP, els grans municipis de Mallorca on els populars governaven còmodament des de fa anys. Marratxí, Calvià, Llucmajor, sa Pobla, Campos, Felanitx... han volgut castigar la política agressiva de Bauzá i constaten que la prepotència del president del Govern sortint ha estat una falta d'empatia real que ha estat contestada.\nUn dels casos més significatius és el del municipi del mateix candidat a la reelecció, Marratxí. El daltabaix històric que han patit també els conservadors en aquest municipi, on perden la majoria i l'esquerra podrà formar govern si arriba a un acord, tampoc no salva qui fou batle del municipi del càstig. Si Tomeu Oliver ha aconseguit 5.674 vots, Bauzá n'ha tingut només 4.259. Són 1.415 sufragis de diferència, quasi el 25%.\nA sa Pobla la candidata municipal Margalida Serra ha obtingut 2.138 vots, enfront dels 1.759 que ha sumat la llista de Bauzá. Així, la llista popular a l'Ajuntament ha estat la primera, emperò en la del Parlament la resta de suports l'ha relegat a la segona posició, per darrere El Pi del pobler Jaume Font.\nMés vots encara ha perdut Bauzá a Campos respecte del candidat municipal, Sebastià Sagreras, que ha aconseguit la majoria absoluta i podrà governar, aquesta vegada, sense necessitat de cap pacte. La línia regionalista de Peixet ha sumat 673 votants més que la llista de Bauzá.\nLa caiguda dels populars ha estat històrica a Felanitx, on el PP governava amb comoditat des de fa 12 anys. Biel Tauler ja ha apuntat aquest diumenge a l'ARA Balears després de conèixer els resultats dels comicis que “potser ens ha passat factura alguna cosa no relacionada amb la gestió municipal”. “És molt significatiu que el càstig hagi estat a la majoria de pobles per igual, no només al nostre”, ha dit, apuntant a la responsabilitat de la gestió de José Ramón Bauzá, que no ha arrossegat votants i, fins i tot, se l'ha castigat durament. 421 són els vots de diferència que hi ha entre la candidatura municipal i l'autonòmica, un 15,21%.\nTambé a Llucmajor, un altre dels bastions del PP que ha perdut, on ha passat de 12 a 8, els votants populars han volgut deixar ben clar que no van de Bauzá. 196 dels electors que han donat suport a Joan C. Jaume, per contra, han decidit no posar la papereta per als populars al Parlament, xifra que representa quasi un 5%.\nA Palma el càstig és mínim\nEmperò aquesta tendència no es dóna a tots els llocs i el fet que a Palma el vot de càstig no es noti confirma que la Part Forana –ni els seus– no vol Bauzá. Només 43 vots marquen la diferència entre la llista de Margalida Durán de la del Parlament. Les opcions del càstig aquí eren altres: o votar Ciutadans o no votar la candidata popular.\nEl PP de Manacor també vota per Bauzá\nSorprenent és també la comparativa dels sufragis a les eleccions municipals respecte de les autonòmiques a Manacor, on la llista de Bauzá ha aconseguit 391 vots més que la de Pedro Rosselló, un 13,3%. Així, en aquest municipi, es constata que l'electorat ha castigat un candidat sense gens de carisma i desconegut. Part d'aquests votants haurien votat Cati Riera (El Pi) a l'Ajuntament.


Silvia V. | Som la classe dels Pingüins, els Cavallets de Mar i els Taurons\nAuthor Archives: Silvia V.\nEl circ Trapezi a Vilanova\nUs recordem que Enguany Trapezi/Vilanova es celebra els dies 29, 30 i 31 de maig a diversos espais a l’aire lliure. Per tant, aquest cap de setmana els tenim per Vilanova. Per altra banda, Trapezi/Vilanova dedica un important espai als “firaires”. Durant els dies del festival, la plaça de la Vila acull petits espectacles, cinema de fira, així com noves presentacions dels eterns artefactes dels firaires.\nThis entry was posted in Llista de blocs on 29 maig 2009 by Silvia V..\nImaginem que ja us ho han explicat però….aquesta tarda amb els enciams i seves que vam collir la setmana passada de l’hort i amb altres ingredients que hem comprat (tomàquets i pastanagues) hem fet una amanida que hem tastat a l’aula. Som tots uns bons cuiners!\nDir-vos tambè que a l’hort hem tornat a plantar coses….aquest cop tot l’hort està ple de planter: síndries, melons, pastanagues, enciam full de roure, enciam romà, cebes, fabes…. I a més a més, les fabes que ja teniem que estaven molt grans, les hem collit, ja que sino es feien malbè.\nSi voleu veure que hem fet……..feu un click!! Fem amanida:\nEl nou planter de l’hort: http://cid-15edb8910f69cf9e.skydrive.live.com/browse.aspx/El%20nou%20planter%20de%20l%7C4hort?nl=1&uc=11&isFromRichUpload=1\nThis entry was posted in Llista de blocs on 23 maig 2009 by Silvia V..


Cerca totes les ofertes d'hotels a Keerthi Nagar Entrada:\nSoukhyasanthi Ayurveda Centre...Habitacions per nit per només Més zones a Kollam\nKeerthi Nagar és la mescla perfecta de tranquilitat i oci a l'emocionant ciutat de Kollam. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Amb calor i comfort, Keerthi Nagar és un lloc per a vacances relaxades després d'una setmana de feina. Planegi el seu proper viatge a Keerthi Nagar o qualsevol altra àrea a Kollam amb Agoda.com, garantint-se el millor preu possible disponible. Explori un llistat complet d'allotjaments i trobi el lloc perfecte per a vostè. Digui'ns les seves dates de viatge ideals a Keerthi Nagar i us direm els preus ideals disponibles.\nHotels destacats a Keerthi Nagar, Kollam\nÀrea Keerthi Nagar\nPer als viatgers què vulguin captar les imatges i els sons de Kollam, Soukhyasanthi Ayurveda Centre...\nHotels a Keerthi Nagar: Soukhyasanthi Ayurveda Centre